title: 2011/577/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2011 , σχετικά με το κλείσιμο των λογαριασμών του Ευρωπαϊκού Οργανισμού Χημικών Προϊόντων για το οικονομικό έτος 2009

text:
               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/154

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   σχετικά με το κλείσιμο των λογαριασμών του Ευρωπαϊκού Οργανισμού Χημικών Προϊόντων για το οικονομικό έτος 2009
   (2011/577/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού Χημικών Προϊόντων για το οικονομικό έτος 2009,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Χημικών Προϊόντων για το οικονομικό έτος 2009, συνοδευόμενη από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 15ης Φεβρουαρίου 2011 (05892/2011 — C7-0052/2011),

               —

               έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (3), για την ίδρυση ενός Ευρωπαϊκού Οργανισμού Χημικών Προϊόντων, και ιδίως το άρθρο 97,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A7-0127/2011),

               1.

               εγκρίνει το κλείσιμο των λογαριασμών του Ευρωπαϊκού Οργανισμού Χημικών Προϊόντων για το οικονομικό έτος 2009·

               2.

               αναθέτει στον πρόεδρό του να διαβιβάσει την παρούσα απόφαση στον εκτελεστικό διευθυντή του Ευρωπαϊκού Οργανισμού Χημικών Προϊόντων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 338 της 14.12.2010, σ. 34.

      (2)  ΕΕ L 248 της 16.9.2002, σ. 1.

      (3)  ΕΕ L 396 της 30.12.2006, σ. 1.

      (4)  ΕΕ L 357 της 31.12.2002, σ. 72.


title: 2010/449/ΚΕΠΠΑ: Απόφαση 2010/449/ΚΕΠΠΑ του Συμβουλίου, της 11ης Αυγούστου 2010 , για την παράταση της εντολής του ειδικού εντεταλμένου της Ευρωπαϊκής Ένωσης για τον Νότιο Καύκασο

text:
               12.8.2010

               EL

               Επίσημη Εφημερίδα της Ευρωπαϊκής Ένωσης

               L 211/41

         ΑΠΌΦΑΣΗ 2010/449/ΚΕΠΠΑ ΤΟΥ ΣΥΜΒΟΥΛΊΟΥ
   της 11ης Αυγούστου 2010
   για την παράταση της εντολής του ειδικού εντεταλμένου της Ευρωπαϊκής Ένωσης για τον Νότιο Καύκασο
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 28, το άρθρο 31 παράγραφος 2 και το άρθρο 33,
   την πρόταση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 20 Φεβρουαρίου 2006, το Συμβούλιο υιοθέτησε την κοινή δράση 2006/121/ΚΕΠΠΑ (1) για τον διορισμό του κ. Peter SEMNEBY ως ειδικού εντεταλμένου της Ευρωπαϊκής Ένωσης (στο εξής «ΕΕΕΕ») για τοn Νότιο Καύκασο.

               (2)

               Στις 22 Φεβρουαρίου 2010, το Συμβούλιο εξέδωσε την απόφαση 2010/109/ΚΕΠΠΑ (2) για την παράταση της εντολής του ΕΕΕΕ μέχρι τις 31 Αυγούστου 2010.

               (3)

               Η εντολή του ΕΕΕΕ θα πρέπει να παραταθεί έως τις 28 Φεβρουαρίου 2011 ή έως ότου το Συμβούλιο αποφασίσει, μετά από πρόταση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας (στο εξής «ΥΕ»), ότι έχουν θεσπισθεί στην Ευρωπαϊκή Υπηρεσία Εξωτερικής Δράσης λειτουργίες αντίστοιχες προς αυτές της απόφασης 2010/109/ΚΕΠΠΑ και τερματίσει την εντολή.

               (4)

               Ο ΕΕΕΕ καλείται να εκτελέσει την εντολή του εν μέσω μιας κατάστασης η οποία ενδέχεται να επιδεινωθεί και η οποία θα μπορούσε να βλάψει τους στόχους της κοινής εξωτερικής πολιτικής και πολιτικής ασφαλείας, όπως καθορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η κοινή δράση 2010/109/ΚΕΠΠΑ τροποποιείται ως εξής:

               1)

               το άρθρο 1 αντικαθίσταται από το ακόλουθο κείμενο:
               «Άρθρο 1
               Ειδικός εντεταλμένος της Ευρωπαϊκής Ένωσης
               Η εντολή του κ. Peter SEMNEBY ως ΕΕΕΕ για τον Νότιο Καύκασο παρατείνεται έως τις 28 Φεβρουαρίου 2011 ή έως ότου το Συμβούλιο αποφασίσει, μετά από πρόταση της ύπατης εκπροσώπου, ότι έχουν θεσπισθεί στην Ευρωπαϊκή Υπηρεσία Εξωτερικής Δράσης λειτουργίες αντίστοιχες προς αυτές της παρούσας απόφασης και τερματίσει την εντολή.»·

               2)

               το άρθρο 5 αντικαθίσταται από το ακόλουθο κείμενο:
               «Άρθρο 5
               Χρηματοδότηση
               1.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ, για το χρονικό διάστημα από 1ης Μαρτίου 2010 έως την 31η Αυγούστου 2010, ανέρχεται σε 1 855 000 ευρώ.
               2.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ, για το χρονικό διάστημα από 1ης Σεπτεμβρίου 2010 έως τις 28 Φεβρουαρίου 2011, ανέρχεται σε 1 410 000 ευρώ.
               3.   Η διαχείριση των δαπανών γίνεται σύμφωνα με τις διαδικασίες και τους κανόνες που εφαρμόζονται στον γενικό προϋπολογισμό της Ευρωπαϊκής Ένωσης.
               4.   Η διαχείριση των δαπανών αποτελεί αντικείμενο σύμβασης μεταξύ του ΕΕΕΕ και της Επιτροπής. Ο ΕΕΕΕ είναι υπόλογος στην Επιτροπή για όλες τις δαπάνες.».

         Άρθρο 2
   Έναρξη ισχύος
   Η παρούσα απόφαση αρχίζει να ισχύει από την ημέρα της έκδοσής της.

      Βρυξέλλες, 11 Αυγούστου 2010.

            Για το Συμβούλιο

            Ο Πρόεδρος

         S. VANACKERE

      (1)  ΕΕ L 49 της 21.2.2006, σ. 14.

      (2)  ΕΕ L 46 της 23.2.2010, σ. 16.


Avis juridique important

|

41992D0607

92/607/ΕΚΑΧ: Απόφαση των αντιπροσώπων των κυβερνήσεων των κρατών μελών που συνήλθαν στο πλαίσιο του Συμβουλίου της 21ης Δεκεμβρίου 1992 σχετικά με το καθεστώς που εφαρμόζεται στις εισαγωγές στην Κοινότητα προϊόντων, τα οποία υπάγονται στη συνθήκη ΕΚΑΧ, καταγωγής των Δημοκρατιών της Βοσνίας - Ερζεγοβίνης, της Κροατίας, της Σλοβενίας και του εδάφους της πρώην Γιουγκοσλαβικής Δημοκρατίας της Μακεδονίας

Επίσημη Εφημερίδα αριθ. L 406 της 31/12/1992 σ. 0040

ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ  ΤΩΝ ΚΡΑΤΩΝ ΜΕΛΩΝ, ΠΟΥ ΣΥΝΗΛΘΑΝ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ της 21ης Δεκεμβρίου 1992 σχετικά με το  καθεστώς που εφαρμόζεται στις εισαγωγές στην Κοινότητα προϊόντων, τα οποία υπάγονται στη συνθήκη  ΕΚΑΧ, καταγωγής των Δημοκρατιών της Βοσνίας-Ερζεγοβίνης, της Κροατίας, της Σλοβενίας και του  εδάφους της πρώην Γιουγκοσλαβικής Δημοκρατίας της Μακεδονίας (92/607/ΕΚΑΧ)ΟΙ  ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΠΟΥ ΣΥΝΗΛΘΑΝ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ, Έχοντας υπόψη τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, Εκτιμώντας: ότι, με την απόφαση 92/150/ΕΚΑΧ (1) των αντιπροσώπων των κυβερνήσεων των κρατών μελών, που συνήλθαν  στο πλαίσιο του Συμβουλίου της 3ης Φεβρουαρίου 1992, καθορίζεται το καθεστώς που εφαρμόζεται στις  εισαγωγές στην Κοινότητα προϊόντων που υπάγονται στη συνθήκη ΕΚΑΧ, καταγωγής των Δημοκρατιών της  Κροατίας, της Σλοβενίας και των Γιουγκοσλαβικών Δημοκρατιών της Βοσνίας-Ερζεγοβίνης, της Μακεδονίας  και του Μαυροβουνίου 7ότι, με την απόφαση 92/286/ΕΚΑΧ (2) των αντιπροσώπων των κυβερνήσεων των  κρατών μελών, που συνήλθαν στο πλαίσιο του Συμβουλίου, αποσύρθηκε το Μαυροβούνιο από τον κατάλογο  των χωρών που απολαύουν του καθεστώτος αυτού 7ότι κρίνεται σκόπιμο να διατηρηθεί το καθεστώς αυτό  για το έτος 1993 7Σε συμφωνία με την Επιτροπή, ΑΠΟΦΑΣΙΖΟΥΝ: Άρθρο 11. Με την επιφύλαξη των ειδικών διατάξεων που προβλέπονται στις  παραγράφους 2 και 4, τα προϊόντα καταγωγής των Δημοκρατιών της Βοσνίας-Ερζεγοβίνης, της Κροατίας,  της Σλοβενίας και της πρώην Γιουγκοσλαβικής Δημοκρατίας της Μακεδονίας γίνονται δεκτά προς εισαγωγή  στην Κοινότητα χωρίς ποσοτικούς περιορισμούς ούτε μέτρα ισοδυνάμου αποτελέσματος και με απαλλαγή  από δασμούς και φορολογικές επιβαρύνσεις ισοδυνάμου αποτελέσματος. 2. Οι εισαγωγές που αναφέρονται στο παράρτημα, υπόκεινται σε σύστημα ετησίων ανωτάτων ορίων, πέραν  των οποίων μπορούν να επαναφερθούν οι δασμοί που εφαρμόζονται πραγματικά έναντι των τρίτων χωρών,  σύμφωνα με την παράγραφο 3 7 τα ανώτατα όρια που έχουν καθορισθεί για το έτος 1992 αναφέρονται για  καθεμία από αυτές τις χώρες. Αυτά τα ανώτατα όρια εφαρμόζονται σφαιρικά για το σύνολο των  Δημοκρατιών που αφορά η παρούσα απόφαση. 3. Μόλις καλυφθεί το ανώτατο όριο που έχει καθορισθεί για την εισαγωγή προϊόντος, το οποίο  αναφέρεται στην παράγραφο 2, είναι δυνατό να επαναφερθεί η είσπραξη των δασμών που εφαρμόζονται  πραγματικά έναντι των τρίτων χωρών, κατά την εισαγωγή του εν λόγω προϊόντος μέχρι το τέλος του  ημερολογιακού έτους. 4. Το Βασίλειο της Ισπανίας και η Πορτογαλική Δημοκρατία εφαρμόζουν, τηρουμένων των αναλογιών, τους  δασμούς που υπολογίζονται σύμφωνα με την απόφαση 87/603/ΕΚΑΧ των αντιπροσώπων των κυβερνήσεων των  κρατών μελών, που συνήλθαν στο πλαίσιο του Συμβουλίου και της Επιτροπής της 21ης Δεκεμβρίου 1987  (3). Άρθρο 2Οι διατάξεις που διέπουν τους κανόνες καταγωγής, όπως καθορίζονται από τον κανονισμό  (ΕΟΚ) αριθ. 343/92 (1), ισχύουν και για την παρούσα απόφαση. Άρθρο 3Εάν οι προσφορές των οικονομικών φορέων των προαναφερομένων Δημοκρατιών μπορούν να  προκαλέσουν ζημία στη λειτουργία της κοινής αγοράς και εάν αυτή η ζημία μπορεί να καταλογισθεί σε  διαφορά των όρων ανταγωνισμού όσον αφορά τις τιμές, η Κοινότητα μπορεί να υιοθετήσει τα μέτρα  διασφάλισης που θεωρεί αναγκαία για να αποτρέψει τη ζημία στη λειτουργία της κοινής αγοράς ή για να  θέσει τέρμα σ' αυτή 7 μπορεί ιδίως να αποσύρει τις δασμολογικές παραχωρήσεις. Άρθρο 4Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη  Εφημερίδα των Ευρωπαϊκών Κοινοτήτων. Εφαρμόζεται από την 1η Ιανουαρίου έως τις 31 Δεκεμβρίου 1993. Βρυξέλλες, 21 Δεκεμβρίου 1992. Ο ΠρόεδροςD. HURD(1) ΕΕ αριθ. L 63 της 7. 3. 1992, σ. 50. (2) ΕΕ αριθ. L 151 της 3. 6. 1992, σ. 22. (3) ΕΕ αριθ. L 389 της 31. 12. 1987. (1) ΕΕ αριθ. L 38 της 14. 2. 1992, σ. 1.  ΠΑΡΑΡΤΗΜΑ (α) >ΘΕΣΗ ΠΗΝΑΚΑ>>ΘΕΣΗ ΠΗΝΑΚΑ>


title: 2007/764/ΕΚ: Απόφαση του Συμβουλίου, της 8ης Νοεμβρίου 2007 , για την προσχώρηση της Βουλγαρίας και της Ρουμανίας στη σύμβαση, που βασίζεται στο άρθρο K.3 της συνθήκης για την Ευρωπαϊκή Ένωση, σχετικά με τη χρήση της πληροφορικής στον τελωνειακό τομέα

text:
               24.11.2007

               EL

               Επίσημη Εφημερίδα της Ευρωπαϊκής Ένωσης

               L 307/20

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 8ης Νοεμβρίου 2007
   για την προσχώρηση της Βουλγαρίας και της Ρουμανίας στη σύμβαση, που βασίζεται στο άρθρο K.3 της συνθήκης για την Ευρωπαϊκή Ένωση, σχετικά με τη χρήση της πληροφορικής στον τελωνειακό τομέα
   (2007/764/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση,
   τη συνθήκη προσχώρησης του 2005,
   την πράξη προσχώρησης του 2005, και ιδίως το άρθρο 3 παράγραφος 4,
   τη σύσταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η σύμβαση, που βασίζεται στο άρθρο K.3 της συνθήκης για την Ευρωπαϊκή Ένωση, σχετικά με τη χρήση της πληροφορικής στον τελωνειακό τομέα (2), (στο εξής: «σύμβαση σχετικά με τη χρήση της πληροφορικής στον τελωνειακό τομέα»), έγινε στις Βρυξέλλες στις 26 Ιουλίου 1995 και άρχισε να ισχύει στις 25 Δεκεμβρίου 2005.

               (2)

               Η σύμβαση σχετικά με τη χρήση της πληροφορικής στον τελωνειακό τομέα συμπληρώθηκε από τις ακόλουθες πράξεις:

                           —

                           το πρωτόκολλο, το οποίο καταρτίστηκε βάσει του άρθρου Κ.3 της συνθήκης για την Ευρωπαϊκή Ένωση, σχετικά με την ερμηνεία της σύμβασης για τη χρήση της πληροφορικής στον τελωνειακό τομέα από το Δικαστήριο των Ευρωπαϊκών Κοινοτήτων με προδικαστικές αποφάσεις (3) (στο εξής: «πρωτόκολλο σχετικά με την ερμηνεία από το Δικαστήριο»), το οποίο έγινε στις Βρυξέλλες στις 29 Νοεμβρίου 1996 και άρχισε να ισχύει στις 25 Δεκεμβρίου 2005,

                           —

                           το πρωτόκολλο, με βάση το άρθρο Κ.3 της συνθήκης για την Ευρωπαϊκή Ένωση, σχετικά με το πεδίο εφαρμογής της νομιμοποίησης εσόδων από παράνομες δραστηριότητες στη σύμβαση σχετικά με τη χρήση της πληροφορικής στον τελωνειακό τομέα καθώς και σχετικά με την προσθήκη του αριθμού καταχώρησης των μέσων μεταφοράς στη σύμβαση (4) (στο εξής: «πρωτόκολλο σχετικά με το πεδίο εφαρμογής της νομιμοποίησης εσόδων από παράνομες δραστηριότητες»), το οποίο έγινε στις Βρυξέλλες, στις 12 Μαρτίου 1999 και αρχίζει να ισχύει σύμφωνα με το άρθρο 3 παράγραφος 3,

                           —

                           το πρωτόκολλο, σύμφωνα με το άρθρο 34 της συνθήκης για την Ευρωπαϊκή Ένωση, το οποίο τροποποιεί τη σύμβαση σχετικά με τη χρήση της πληροφορικής στον τελωνειακό τομέα όσον αφορά τη δημιουργία αρχείου φακέλων τελωνειακών ερευνών (5), (στο εξής: «πρωτόκολλο σχετικά με τη δημιουργία αρχείου φακέλων τελωνειακών ερευνών»), το οποίο έγινε στις Βρυξέλλες, στις 8 Μαΐου 2003 και αρχίζει να ισχύει σύμφωνα με το άρθρο 2 παράγραφος 3.

               (3)

               Μετά την προσχώρησή τους στην Ευρωπαϊκή Ένωση, η Τσεχική Δημοκρατία, η Εσθονία, η Κύπρος, η Λεττονία, η Λιθουανία, η Ουγγαρία, η Πολωνία, η Σλοβενία και η Σλοβακία κατέθεσαν τα έγγραφα προσχώρησής τους στη σύμβαση σχετικά με τη χρήση της πληροφορικής στον τελωνειακό τομέα· η Τσεχική Δημοκρατία, η Εσθονία, η Κύπρος, η Λιθουανία, η Ουγγαρία, η Πολωνία, η Σλοβενία και η Σλοβακία κατέθεσαν τα έγγραφα προσχώρησής τους στα τρία πρωτόκολλα· η Λεττονία κατέθεσε το έγγραφο προσχώρησής της στο πρωτόκολλο σχετικά με την ερμηνεία από το Δικαστήριο.

               (4)

               Το άρθρο 3 παράγραφος 3 της πράξης προσχώρησης προβλέπει ότι η Βουλγαρία και η Ρουμανία προσχωρούν στις συμβάσεις και στα πρωτόκολλα που απαριθμούνται στο παράρτημα I της πράξης προσχώρησης, συμπεριλαμβανομένης, μεταξύ άλλων, της σύμβασης σχετικά με τη χρήση της πληροφορικής στον τελωνειακό τομέα και των πρωτοκόλλων της εν λόγω σύμβασης. Οι εν λόγω συμβάσεις και πρωτόκολλα αρχίζουν να ισχύουν, για τη Βουλγαρία και τη Ρουμανία, κατά την ημερομηνία που ορίζει το Συμβούλιο.

               (5)

               Σύμφωνα με το άρθρο 3 παράγραφος 4 της πράξης προσχώρησης, το Συμβούλιο επιφέρει όλες τις προσαρμογές που απαιτούνται λόγω της προσχώρησης στις εν λόγω συμβάσεις και πρωτόκολλα,

         ΑΠΟΦΑΣΙΖΕΙ:
   Άρθρο 1
   Η σύμβαση σχετικά με τη χρήση της πληροφορικής στον τελωνειακό τομέα, όπως έχει τροποποιηθεί με το πρωτόκολλο σχετικά με τη δημιουργία αρχείου φακέλων τελωνειακών ερευνών και με την παρούσα απόφαση, καθώς και τα πρωτόκολλα σχετικά με την ερμηνεία από το Δικαστήριο και σχετικά με το πεδίο εφαρμογής της νομιμοποίησης εσόδων από παράνομες δραστηριότητες αρχίζουν να ισχύουν την πρώτη ημέρα του πρώτου μήνα που ακολουθεί την ημερομηνία έκδοσης της παρούσας απόφασης, μεταξύ της Βουλγαρίας, της Ρουμανίας και εκείνων των κρατών μελών ως προς τα οποία ισχύει η σύμβαση. Η σύμβαση αρχίζει να ισχύει μεταξύ της Βουλγαρίας, της Ρουμανίας και εκάστου από τα άλλα κράτη μέλη την ημέρα έναρξης ισχύος της για το οικείο άλλο κράτος μέλος.
   Άρθρο 2
   Η σύμβαση σχετικά με τη χρήση της πληροφορικής στον τελωνειακό τομέα, το πρωτόκολλο σχετικά με τη δημιουργία αρχείου φακέλων τελωνειακών ερευνών, το πρωτόκολλο σχετικά με την ερμηνεία από το Δικαστήριο και το πρωτόκολλο σχετικά με το πεδίο εφαρμογής της νομιμοποίησης εσόδων από παράνομες δραστηριότητες, τα οποία καταρτίσθηκαν στη βουλγαρική και τη ρουμανική γλώσσα (6) είναι αυθεντικά υπό τους ιδίους όρους με εκείνους που ισχύουν για τα άλλα κείμενα της σύμβασης και των πρωτοκόλλων της.
   Άρθρο 3
   Η παρούσα απόφαση παράγει αποτελέσματα από την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 8 Νοεμβρίου 2007.

            Για το Συμβούλιο

            Ο Πρόεδρος

         R. PEREIRA

      (1)  Γνώμη της 10ης Ιουλίου 2007 (δεν δημοσιεύθηκε ακόμα στην Επίσημη Εφημερίδα).

      (2)  ΕΕ C 316 της 27.11.1995, σ. 34.

      (3)  ΕΕ C 151 της 20.5.1997, σ. 16.

      (4)  ΕΕ C 91 της 31.3.1999, σ. 2.

      (5)  ΕΕ C 139 της 13.6.2003, σ. 2.

      (6)  Η απόδοση της σύμβασης στη βουλγαρική και τη ρουμανική γλώσσα δημοσιεύεται στην ειδική έκδοση της Επίσημης Εφημερίδας σε μεταγενέστερη ημερομηνία.